OpenLLM-France/wikimedia huggingface dataset:
# Juan Pablo Duarte

Juan Pablo Duarte (Santo Domingo, 1813ko urtarrilaren 26a - Caracas, 1876ko uztailaren 15a) Dominikar Errepublikako politikaria eta Dominikar Errepublikaren askatzailea izan zen . 1838an, Trinitaria elkarte ezkutua sortu zuen, eta independentziaren aldeko zuri, beltz eta mulatoak bildu zituen, Jaungoikoa, Aberria, Askatasuna lemapean. 1844an independentzia lortu ondoren, Santanaren politika kontserbadorearen aurka borrokatu zen, eta eskuindarrek erbestera egotzi zuten nagusitu zirenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q188122
* Multimedia: Juan Pablo Duarte / Q188122
# Juan Oteiza

Juan Oteiza, gaztelaniaz Juan de Oteyza (Iruñea, c. 1590 - ib., 1635 ondoren) XVII. mendeko nafar liburu-saltzaile eta liburugilea izan zen. Iruñean izan zuen inprimategia, 1622tik 1632 arte.

## Biografia

Aita bezala, Juan Oteiza liburu-saltzailea zen. Halaber, Erresumako Postari Nagusiaren Tenientea zen. Azken lan horren erruz, 1610ean, lanbidearen ondorioz ateratako diru-sarreren likidazioa zela eta, espetxeratu zuten; nagusiak 8.341 erreal erreklamatzen zizkion. 1613an akusazio bera jaso zuen.
1622an ordura arte bere iloba zen Nikolas Asiainena zen inprimategia hartu zuen eta hamaika urtez zuzendu zuen. Nikolas Asiain hil zenean inprimategia bere amaren eskuetara pasa zen, Mikaela Garrues, eta azken honek Oteizari pasa zion, ziur aski bere semeak sortutako zorrak ordaintzeko. 1632an negozioa Martin Labaieni saldu zion. Urte horietan liburu gutxi batzuk argitaratu zituen, hemezortzi monografia alegia, 1,7 urtean; gutxi da zere Nikolas Asiainek urtean hiru argitaratzen baitzituen.

## Argitaratutako liburuak

* 1622, Pedro Martinez de Sigues: Antidoto contra las adversidades del mundo donde por discurso epistolico se averigua los fines dichosos que han tenido
* 1622, Miguel de Cervantes Saavedra: Nouelas exemplares,
* 1624: Catecismo de Trento, Karlos Labaienekin batera plazaratu zuen.
* 1624, Cuadernos de las Leyes de las Cortes de Navarra
* 1624, Leonardo Lessi: Tratado para hacer buena eleccion de estado
* 1625, Ludovico Blosio: Obras, Juan Beinza argitaratzailearentzat egin zuen.
* 1625, Bartolomé de Medina: Breve instrucción de cómo se ha de administrar la penitencia
* 1626: aurreko liburu bera baina beste azala batekin
* 1626: Estado y descripción de la catedral de Pamplona
* 1628, Cuadernos de las Leyes de las Cortes de Navarra
* 1630, Antonio de Escobar y Mendoza: Examen de confesores
* 1630, Juan de Lazcano: Segunda parte de los libros de oracion y meditacion, ayuno y limosna con otros tratados pertenecientes a lo mismo
* 1632, Cuadernos de las Leyes de las Cortes de Navarra
* 1632: El juramento que el Serenissimo Principe Don Balthassar Carlos principe natural heredero deste Reyno de Navarra... y... Luys Bravo de Acuña... Virrey Capitan General deste Reyno de Navarra... hizo en su nombre al dicho Reyno y tres Estados y el que los dichos tres Estados prestaron a su Alteza, y en su nombre al dicho señor Virrey b: en las Cortes que se celebraron en esta ciudad de Pamplona este presente año de 1632.

## Liburuen ekoizpena

Oteiza inprimategiaren lana ez zen oso handia eta, urteen arabera, aldakorra izan zen. Urte onena 1624 izan zen: urte horretan sei liburu plazaratu zituen. Urte batzutan ez zuen ezta bat ere argitaratu.
* Juan Oteiza inprimategiaren liburuen ekoizpena

## Iruditegia

* Juan Oteizaren sinadura.
* Cuaderno de las Leyes de las Cortes de Navarra, 1624.
* Estado y descripción de la catedral de Pamplona, 1626

## Kanpo loturak

* (Gaztelaniaz):Ondare Bibliografikoa.
* Datuak: Q62005859
* Multimedia: Juan de Oteiza / Q62005859
# Juan Otxoa de Arranotegi

Juan Otxoa de Arranotegi (Arratzu, Bizkaia, XV. mendearen bukaera - Viana, Nafarroa, 1566) bizkaitar arkitektoa izan zen.

## Biografia

Vianako Santa Maria elizako ataria egin zuen 1556-1566 urteetan. Gasteizko Iñigo Ortiz de Zarraga eskultorearekin batera, Urizaharreko elizako erretaula nagusia egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261063
# Itsas enara musuzuri

Itsas enara musuzuria (Chlidonias hybrida) Laridae familiako hegazti zangaluzea da, Eurasian, Afrikan eta Australian bizi dena.

## Taxonomia

Itsas enara musuzuriak hiru azpiespezie ditu:
* Chlidonias hybrida hybridus (Eurasiakoa)
* Chlidonias hybrida delalandii (Afrikakoa)
* Chlidonias hybrida javanicus (Australasiakoa)

## Erreferentziak

* ↑ Harrison, Peter. (1983). Seabirds, an Identification Guide. ISBN 0-7470-1410-8..
* Datuak: Q233616
* Multimedia: Chlidonias hybrida / Q233616
* Espezieak: Chlidonias hybrida
# Itsas energia

Itsas energia itsasoko olatu eta itsasaldietatik eta tenperatura gradienteetatik lor daitekeen energia berriztagarria da. Kontuan hartu behar da itsasoak Lurraren % 70 inguru estaltzen duela. Uraren mugimendu konstanteak energia zinetikoa sortzen du uneoro; eta itsasoko ur azalaren eta ur sakonen artean tenperatura ezberdintasun nabarmena dago. Bada, zenbait metodo erabiliz, energia zinetiko hori edo tenperatura ezberdintasun hori elektrizitate bihur daiteke.

## Energia iturriak

Itsasotik energia ateratzeko hiru bide asmatu dira:
* Marea-energia.
* Olatu-energia.
* Energia maremotermikoa.

### Marea-energia

Itsasaldiak aprobetxatuz lortzen den energia da. Uretan zentral bat eraikitzen da dike bat sortuz. Itsasgora dagoenean dikearen uhateak irekitzen dira, ura sar dadin. Orduan, itsasgoraren punturik altuenean uhateak itxi egiten dira. Hortaz, itsasbehera heltzen denean itsas maila urtegiaren uraren mailaren azpitik kokatzen da eta bien arteko aldea gehienezkoa denean, uhateak ireki eta metatutako ura askatzen da turbinetatik pasaraziz eta energia elektrikoa lortuz. Marea-energia kostaldea oso laua duten lekuetan erabiltzen da.

### Olatu-energia

Olatuen mugimenduek sortutako energia mota da. Energia lortzeko pelamis izeneko egitura artikulatua erabiltzen da. Olatuen indarrak artikulazioak mugitzen ditu. Ondoren, sorgailu batzuek energia zinetikoa energia elektriko bihurtzen dute eta geroago, ur-azpiko kable batzuen bidez energia elektrikoa itsasertzera bidaltzen da.
Olatu asko dituzten herrialdeetan (Frantzia, Hawaii, Kalifornia,Euskal Herria...) aukera asko daude energia hau aprobetxatzeko eta etekin on bat ateratzeko.

### Energia maremotermikoa

Energia maremotermikoa ur azalaren eta ur sakonen arteko tenperaturaren aldeko gradiente termikoan oinarritzen den energia berriztagarria da. Metodo hori makina termiko bat mugiarazteko eta lan produktiboa egiteko erabil liteke.

## Ikus, gainera

* Itsas energia Euskal Herrian

## Kanpo estekak

* Datuak: Q1887075
* Multimedia: Marine energy / Q1887075
# Itsas ezker-aihen

Itsas ezker-aihena (Calystegia soldanella) Convolvulaceae familiako landare belarkara da. Mundu osoko hondartzetako dunetan jatorria du.

## Erreferentziak

* ↑ New Zealand Plant Conservation Network. Calystegia soldanella. .

## Kanpo estekak

* Datuak: Q159012
* Multimedia: Calystegia soldanella / Q159012
* Espezieak: Calystegia soldanella
# Itsas ezkai

Itsas ezkaia (Thymus praecox) landare loredunen espezie botaniko bat da, Lamiaceae familiaren Thymus generokoa.
Erdialdeko, hegoaldeko eta mendebaldeko Europan bizi da eta, oregano antzeko usaina duenez, sukaldaritza erabilgarria da.

## Kanpo estekak

* Datuak: Q2697123
* Multimedia: Thymus praecox / Q2697123
* Espezieak: Thymus praecox
# Itsas enara hegalzuri

Itsas enara hegalzuria (Chlidonias leucopterus) Laridae familiako hegazti zangaluzea da, hego-ekialdeko Europa eta Australia artean bizi dena.

## Erreferentziak

* ↑ Field Guide to the Birds of North America. National Geographic ISBN 0-7922-6877-6..
* Datuak: Q241753
* Multimedia: Chlidonias leucopterus / Q241753
* Espezieak: Chlidonias leucopterus
# Itsas energia Euskal Herrian

Euskal Herrian gehien erabiltzen den itsas energia olatu-energia da, batez ere olatu handiak eta ugariak daudelako; izan ere, munduko beste toki batzuetako surflariak Euskal Herrira etorri ohi dira kirol horretan aritzera. Horri erreparatuz, energia berriztagarriak aprobetxatzeko hainbat proiektu aurkeztu dira Euskal Herriko itsas eremuetan lan egiteko eta olatuen energia lortzeko.

## Proiektuak

Badaude bi proiektu handi eta garrantzitsuak martxan oraintxe bertan,iraganerako ikuspegi on batekin.Honako bi hauek dira:

### Mutrikuko olatua energiaren instalazioa

Mutrikun olatu ugari dagoenez, olatu horien energia aprobetxatzeko instalazio bat jarri dute. 300KWko potentzia du eta 16 turbogeneradore talde ditu, lehen multiturbina konfigurazioa da mundu osoan zehar. Dike 432 metroko luzera eta 16 m. altura ditu eta gutxi geratzen zaio instalakuntza amaitzeko eta sare elektrikora konektatzeko. Dirudienez, iraupen luzeko eraikuntza behar du, beraz 2014rako eraiki zen. Bertako biztanleak ados daude proiektuarekin, olatu energia soberan dutela esaten dutelako, eta gainera ekonomikoki hobeto ateratzen zaielako. Dikea izan da, aldiz, nahiko polemikoa eta ekologisten kritikak jaso ditu.

### BIMEP,Biscay Marine Energy Plataform

Armitzan (Bizkaia) entrenamendu eta erakuskizun batzuk martxan jarriko dira olatu-energia fase komertziala lortzeko behar duen prozesua azeleratzeko asmoekin. Entrenamendu hauek, 20KWko sortzaileak dituzte, garrantsizko instalakuntza izango da mundu mailan olatu-energiaren garapenerako eta erreztuko du sektore komertzial berri baten garapena.

## Kanpo estekak

* Mutrikuko olatu-energia.
* Mutrikuko instalazioen ezaugarriak.
* Datuak: Q12259869
# Itsas esne-belar

Itsas esne-belarra (Euphorbia segetalis) Euphorbiaceae familiako landare bizikorra da, hegoaldeko Europan eta Makaronesian jatorria duena. Bere esne edo latex toxikoa da oso eta hainbat erabilera ditu herri sendagintzan.

## Erreferentziak

* ↑ www.botanical-online.com

## Kanpo estekak

* Datuak: Q4888123
* Multimedia: Euphorbia segetalis / Q4888123
* Espezieak: Euphorbia segetalis
# Itsas erbi

Itsas erbiak (Aplysia) opistobrankioen talde informaleko molusku gastropodoen genero bat da. 20tik 30 cm bitartekoak dira, maskorra txikia eta mantu azpian dute eta igerian edo herrestaka ibil daitezke. Opistobrankioen artean tamainarik handiena duten espezieak daude talde honetan, adibidez Aplysia vaccaria, 99 zentimetro eta 14 kilogramo izan ditzaketenak.
Itsasarteetako eskualdeetan bizi dira, ur epel edo tropikaletan, Ozeano Atlantikoan, Mediterraneoan, Ozeano Indikoan, Itsaso Gorrian eta Ozeano Barean.

## Elikadura

Belarjaleak dira, batez ere algak, (alga berde zein alga gorriak) jaten dituzte, Laurencia,​ Gracilaria,​ Ulva edo Enteromorpha generoetakoak.

## Espezieak

* Aplysia argus Rüppell & Leuckart, 1830
* Aplysia californica J. G. Cooper, 1863
* Aplysia cedrosensis Bartsch & Rehder, 1939
* Aplysia cervina (Dall & Simpson, 1901)
* Aplysia cornigera G. B. Sowerby I, 1869
* Aplysia cronullae Eales, 1960
* Aplysia dactylomela Rang, 1828
* Aplysia denisoni E. A. Smith, 1884
* Aplysia depilans Gmelin, 1791
* Aplysia dura Eales, 1960
* Aplysia extraordinaria (Allan, 1932)
* Aplysia fasciata Poiret, 1789
* Aplysia gigantea G. B. Sowerby I, 1869
* Aplysia inca d'Orbigny, 1837
* Aplysia juliana Quoy & Gaimard, 1832
* Aplysia keraudreni Rang, 1828
* Aplysia kurodai Baba, 1937
* Aplysia lineolata A. Adams & Reeve, 1850
* Aplysia maculata Rang, 1828
* Aplysia morio (A. E. Verrill, 1901)
* Aplysia nigra d'Orbigny, 1837
* Aplysia oculifera A. Adams & Reeve, 1850
* Aplysia parvula Mörch, 1863
* Aplysia punctata (Cuvier, 1803)
* Aplysia rehderi Eales, 1960
* Aplysia reticulata Eales, 1960
* Aplysia reticulopoda Beeman, 1960
* Aplysia robertsi (Pilsbry, 1895)
* Aplysia rudmani Bebbington, 1974
* Aplysia sagamiana Baba, 1949
* Aplysia sowerbyi Pilsbry, 1895
* Aplysia sydneyensis G. B. Sowerby I, 1869
* Aplysia tanzanensis Bebbington, 1974
* Aplysia vaccaria Winkler, 1955

## Argazki galeria

* Aplysia argus
* Aplysia californica
* Aplysia dactylomela
* Aplysia depilans
* Aplysia fasciata
* Aplysia gigantea
* Aplysia kurodai
* Aplysia juliana
* Aplysia oculifera
* Aplysia parvula
* Aplysia punctata
* Aplysia vaccaria

## Kanpo estekak

* Datuak: Q136564
* Multimedia: Aplysia / Q136564
* Espezieak: Aplysia
# Itsas erreserba

Itsas erreserba edo arrantza-baliabideen erreserba itsas eremu bat da, zehazki, Itsas Ermu babestu (AMT) mota bat. Legeria berezi eta murriztailea aplikatzen zaio, gehiegizko arrantza edo bestelako esplotazioa murrizteko arrantza- eta ekologia-balio potentziala duten eremu jakin batzuetan, biomasaren ugaltzeko eta hazteko gune babestu gisa erabil daitezen, baliabide naturalak berreskura daitezen. Horrek bereizten du itsas parke batetik, non jarduera gehiago baimentzen diren.
Hau da, Itsas erreserbak gune babestuak dira, eta haien helburu nagusia da arrantza-baliabidea birsortzea eta inguruko artisau-arrantza tradizionalei eustea.
2008az geroztik ez da itsas erreserba garrantzitsurik deklaratu.

## Itsas erreserba batzuk munduan
### Hego Amerika

* Arvoredoko Itsas Erreserba Biologikoa
* Galapagoetako Itsas Erreserba
* Valdés penintsulako erreserba
* Humboldt-eko Pinguino Erreserba Nazionala

### Antartika

* Ross itsasoko erreserba natural handia

### Australia

* Great Barrier Reef Marine Park (Koral Hesi Handiaren Itsas Parkea) - Itsas parkerik handiena da, 350.000 km2 ditu eta zati batean itsas erreserba da.
* Australian Whale Sanctuary (Australiako Baleen Santutegia)
* Great Australian Bight Marine Park
* Sharken Bay Marine Park

### Espainia

* Tabarca uharteko itsas erreserba
* Palos lurmuturreko eta Inurri uharteetako Itsas Erreserba
* Gata-Níjar Lurmuturraren Natura Parkea
* Columbrete uharteetako itsas erreserba

### Frantzia

* Réserve naturelle nationale de Cerbère-Banyuls, Okzitanian

### Zeelanda Berria

* Zeelanda Berriak hogeita hamar itsas erreserba baino gehiago ditu Iparraldeko eta Hegoaldeko eskualdearen eta inguruko beste uharte batzuen inguruan. Itsas erreserbak gobernuko Kontserbazio Departamentuak kudeatzen ditu.

## Ikus gainera

* Itsas eremu babestua
* Ekosistema
* Ingurumenekoa
* Ozeanografia
* Arrantza
* Biosfera erreserba
* Natura erreserba

## Erreferentziak

* ↑ La reservas marinas: observatorios del cambio global en los mares. .
* ↑ Crean el santuario marino más grande del mundo en la Antártida. .
* ↑ Luz verde al mayor santuario marino del mundo en la Antártida. .
* ↑ T21, Redacción. El mayor santuario marino del mundo estará en la Antártida. .

## Kanpo estekak

* Greenpeaceren testua itsas erreserbei buruzko
* Reservas Marinas de España. Ministerio de agricultura, pesca y alimentación.,
* Datuak: Q2616170
* Multimedia: Marine reserves / Q2616170
# Joseph Renzulli

Joseph S. Renzulli (1936ko uztailaren 7a -) estatubatuar psikologoa da, hezkuntzara aplikatutako psikologian aritua. Connecticuteko Unibertsitateko adimen handiko eta talentu handiko ikasleei buruzko Ikerketa Zentro Nazionaleko zuzendaria da. Gaitasun handien arloan munduko erreferente handienetako bat da. Ikasleen sormenari buruzko idazlanak argitaratu ditu.

## Argitalpenak

* (Ingelesez) Renzulli, J.S. (1978). What Makes Giftedness? Reexamining a Definition. Phi Delta Kappan, 60(3), 180-184, 261.
* (Gaztelaniaz) Renzulli, J.S. (1978). Qué hace la Dotación? Reexaminando una Definición. Phi Delta Kappan, 60(3), 180-184, 261.
* (Ingelesez) Renzulli, J.S. (1994). Schools for talent development: A practical plan for total school improvement. Mansfield Center, CT: Creative Learning Press.
* (Gaztelaniaz) Renzulli, J.S. (1994). Escuelas para desarrollo del talento: Un plan práctico para mejorar toda la escuela. Centro de Mansfield, CT: Prensa de Aprendizaje Creativo.
* (Ingelesez) Renzulli, J.S., & Reis, S.M. (1985). The schoolwide enrichment model: A comprehensive plan for educational excellence. Mansfield Center, CT: Creative Learning Press.
* (Gaztelaniaz) Renzulli, J.S., & Reis, S.M. (1985). El modelo de enriquecimiento para toda la escuela: Un plan comprensible para excelencia educativa. Centro de Mansfield, CT: Prensa de Aprendizaje Creativo.
* (Ingelesez) Renzulli, J.S. (1997) Interest-A-Lyzer Family of Instruments: A Manual for Teachers by Joseph Renzulli Ph.D.
* (Gaztelaniaz) Renzulli, J.S. (2001) Escalas Renzulli: Escalas para la valoración de las características de comportamiento de estudiantes superdotados.
* (Gaztelaniaz) Renzulli, J.S., & Alonso, J.A & Benito, Y. (2003). Manual Internacional de Superdotados: Manual para Profesores y Padres.
* (Frantsesez) Qu'est-ce que le haut potentiel et comment peut-on le développer chez l'enfant et l'adolescent ? Dans Bulletin de psychologie. 2006/5 (Numéro 485).
* (Ingelesez) Renzulli, J.S., & Reis, S.M., & Gentry, M. (2014) Enrichment Clusters: A Practical Plan for Real-World, Student-Driven Learning.
* (Gaztelaniaz) Renzulli, J.S., & Reis, S.M. (2016) Enriqueciendo el currículo para todo el alumnado (Desarrolla tu talento).

## Erreferentziak

* ↑ (Ingelesez) Renzulli, Joseph. (2016-01-26). Joseph Renzulli | Neag School of Education. (Noiz kontsultatua: 2020-02-16).
* ↑ (Ingelesez) Learning, L. P. I.. Dr. Joseph S. Renzulli – LPI Learning. (Noiz kontsultatua: 2020-02-16).
* ↑ «An Interview with Joseph Renzulli, a Leader and Legend in Gifted Education | National Association for Gifted Children» www.nagc.org (Noiz kontsultatua: 2020-02-16).
* ↑ (Frantsesez) Tricard, Elodie; Pennequin, Valérie. «Vous êtes-vous jamais demandé si vous étiez surdoué ?» The Conversation (Noiz kontsultatua: 2020-02-16).
* Datuak: Q781149
* Multimedia: Joseph Renzulli / Q781149
# Joseph Pérez

Joseph Pérez (Laroque-d'Olmes, Ariège, 1931ko urtarrilaren 14a - Bordele, 2020ko urriaren 8) frantses historialaria izan zen, Espainiako eta Hispanoamerikako historian aditua.
1955. urtean gaztelaniazko agregatu titulua atera zuen Saint-Cloudeko Goi Mailako eskolan, eta 1970ean doktoregoa eskuratu zuen Gaztelako komuneroen iraultza tesiarekin. Boredeleko Unibertsitateko irakasle eta katedraduna izan zen 1956-1988 bitartean, eta haren lehendakari 1978tik 1983ra; Espainiako eta Latinoamerikako zibilizazioko katedraduna izan zen Bordele III Unibertsitatean eta, besteak beste, C.N.R.S. (Centre National de la Recherche Scientifique) erakundeko kidea izan zen. Hainbat lan zientifikotan parte hartu zuen, eta XVI. mendeko espainiar zibilizazioari buruzko ikerketetan (estatu modernoaren sorrera Espainian) eta XVIII. mendearen amaierako eta XIX. mendearen hasierako nazio hispanoamerikarren sorrerari buruzko ikerketetan nabarmendu izan zen nagusiki.

## Obra

* La révolution des « Comunidades » de Castilla (1520-1521), Féret & Fils, Bordele, 1970
* L'Espagne des Rois Catholiques, Paris, Bordas, 1971
* L'Espagne du Txantiloi:S-, Paris, Armand Colin, 1973
* Isabelle et Ferdinand, Rois Catholiques d'Espagne, Paris, Fayard, 1988
* Charles Quint : empereur des deux mondes, coll. « Découvertes Gallimard » (nº 197), París, Gallimard, 1994
* Histoire de l'Espagne, Paris, Fayard, 1997
* L'Espagne de Philippe II, Paris, Le grand livre du mois, 1999
* De l'humanisme aux Lumières : études sur l'Espagne et l'Amérique, Madril, Casa de Velázquez, 2000
* L'Inquisition espagnole, Fayard, 2002
* Isabelle la Catholique: un modèle de chrétienté ?, Paris, Payot & Rivages, 2004
* Thérèse d'Avila et l'Espagne, Paris, Fayard, 2008
* La légende noire de l'Espagne, Paris, Fayard, 2009
* Breve Historia de la Inquisición en España. Bartzelona: Crítica, 2012
* Andalousie - Vérités et légendes, Tallandier, 2018

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3185530
* Multimedia: Joseph Pérez / Q3185530
# Joseph Poelaert

Joseph Polart (Brusela, 1817ko martxoaren 21 – 1879ko azaroaren 3) arkitekto belgikarra, bere obra osoa jaio zen hirian ikus daiteke. Bere lanetan handitasunarekiko gustua nabaria da. Bruselako Zuzenbide Jauregia bere lan nagusitzat har daiteke. Leopoldo I.a Belgikakoak (1831-1865) bere lana eta estiloa asko baloratu zuen.

## Obra nagusiak

* Santa Katalinaren eliza (1854)
* Laekengo Andre Mariaren eliza (1854)
* La Monnaie antzokia (1855)
* Bruselako Zuzenbide Jauregia (1862-1866)

## Galeria

* 1846-1848 : Rouppe plazalo iturria. Marmol zuriko estatua Charles Fraikinena da (1817-1893), Bruselaren pertsonifikazioa da.
* 1849 : Barrikaden plaza.
* 1850-1854 : Sainte-Catherine eliza.
* 1850 : Batzarraren zutabea.
* 1851-1852 : Batzarraren plazako jauregia, 2.
* 1851 : Errege antzokiaren aurrealdea.
* 1854 : Laekengo Notre-Dame eliza.
* 1855 : Théâtre de la Monnaie
* 1859-1860 : Suhiltzaileen kaserna, Jeu de Balle plaza, Brusela.
* 1862-1866 : Zuzenbide Jauregia, Brusela.

## Kanpo estekak

* (Frantsesez): Joseph Poelaerten heritoz-agiria.
* Datuak: Q740717
* Multimedia: Joseph Poelaert / Q740717
# Joseph Pulitzer

Joseph Pulitzer (Mako, 1847ko apirilaren 10a - Charleston, Hego Carolina, 1911ko urriaren 29a) Estatu Batuetako kazetaria izan zen, jatorriz hungariarra bazen ere. 1864. urtean jo zuen Estatu Batuetara, eta armada federalean borrokatu ondoren, ospe handiko kazetari eta politikari bihurtu zen. New Yorken hedadura handieneko The World egunkaria erosi zuen 1883. urtean, eta milioi bat dolar eman zizkion Columbiako unibertsitateari kazetaritza-eskola bat sor zezan. Pulitzer izeneko saria sortu zuen, urtero Columbia Unibertsitateak literatura-idazleak saritzen dituena. Kazetaritza-sariak ere antolatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Pulitzer saria
* Datuak: Q173417
* Multimedia: Joseph Pulitzer / Q173417
# Joseph Priestley

Joseph Priestley (Birstall, Mendebaldeko Yorkshire, 1733ko martxoaren 13a - Northumberland, Pennsylvania, 1804ko otsailaren 6a) kimikari eta apaiz anglo-estatubatuarra izan zen, hainbat gasen aurkitzailea, euren artean oxigenoa, izandakoa.
Gas asko garatu zituen bere bizitzan zehar. Eurekin batera gasen ikerketarako tramankuluak asmatu zituen. 1772an landareek behar zuten gasa ikertu zuen. 1774an oxigenoa aurkitu zuen (nahiz eta 1771an Carl Wilhelm Scheelek aurkitu zuen). Amoniakoa, Azido klorhidrikoa, Sufre dioxidoa, karbono monoxidoa eta barrearen gasa aurkitu zituen.
1772an Copley Domina eman zioten bere lanagatik.

## Kanpo estekak

* (Ingelesez)"The Joseph Priestly Society"
* Datuak: Q159636
* Multimedia: Joseph Priestley / Q159636
# Joseph Putz

Joseph Putz (Brusela, 1895eko apirilaren 24a - Grussenheim, 1945eko urtarrilaren 28a) frantziar militarra izan zen.
Lehen Mundu Gerran teniente izendatua, Espainiako Gerra Zibila piztu zuenean Nazioarteko Brigadetan parte hartu zuen. Bilboko guduan Eusko Gudarosteko 1. dibisioa zuzendu zuen.
Alemaniak Frantzia inbaditu zuenean, Aljerian zegoen eta Leclerc jeneralaren agindupean borrokatu zuen. Teniente koronel izendatua, Estrasburgo askatzen hil zuten.

## Kanpo estekak

* Datuak: Q9013418
# Joseph Plunkett

Joseph Mary Plunkett (1887ko azaroaren 21a, Dublin – 1916ko maiatzaren 4a, Kilmainham Gaol, Dublin) irlandar nazionalista, olerkaria, kazetaria eta 1916ko Pazko Matxinadako buruetako bat izan zen.
George Noble Plunketten semea zen, Irlandako Museo Nazionaleko prokuradorea zena.

## Kanpo estekak

* Datuak: Q284156
* Multimedia: Joseph Plunkett / Q284156